சரோஜாதேவி

பி. சரோஜாதேவி ஒரு இந்தியத் திரைப்பட நடிகை ஆவார். தமிழ், தெலுங்கு மொழித் திரைப்படங்களில் நடித்துள்ளார். கர்நாடகத்தைச் சேர்ந்த சரோஜாதேவி, ஐம்பதாண்டு காலமாக திரைப்படத் துறையில் உள்ளார்; 200 படங்களுக்கு மேல் நடித்துள்ளார். திரைப்படத்துறையினரால் “கன்னடத்துப் பைங்கிளி”, “அபிநய சரசுவதி” போன்ற அடைமொழிகளால் அழைக்கப்படுகிறார். பல திரைப்பட விருதுகளையும், இந்திய அரசின் பத்மபூஷன், பத்மஸ்ரீ விருதுகளையும் வென்றுள்ளார்.இவர் ஒக்கலிகா்கவுடா் சமூகத்தில் பிறந்தவர்.

ஆரம்ப கால வாழ்க்கை
சரோஜா தேவி உண்மைப் பெயர் ராதாதேவி கவுடா பெங்களூர், மைசூர் ராஜ்ஜியத்தில் பிறந்தார்  (இப்போது பெங்களூரு, கர்நாடகம் 7 ஜனவரி 1938 இல்) அவரது தந்தை பைரப்பா காவல் துறையில் பணிபுரிந்தார், அவரது தாயார் ருத்ரம்மா ஒரு ஹோம்மேக்கர் ஆவார். அவர்களின் நான்காவது மகளாவார். பைரப்பா அவரிடம் நடனம் கற்றுக் கொள்ளும்படி கேட்டார், மேலும் நடிப்பை ஒரு தொழிலாக எடுத்துக் கொள்ள ஊக்குவித்தார். ஒரு இளம் சரோஜா தேவி தனது தந்தையுடன் அடிக்கடி ஸ்டுடியோக்களுக்கு வந்திருந்தார், அவர் பொறுமையாக அவரது சலங்கைகளைக் கட்டிக்கொண்டு, அவர் நடனமாடிய பிறகு வீங்கிய கால்களை உடற்பிடிப்பு செய்வார். அவரது தாயார் அவருக்கு ஒரு கண்டிப்பான ஆடைக் குறியீட்டைக் கொடுத்தார்: நீச்சலுடைகள் மற்றும் அறைகுறை ஆடைகள் அணிந்து நடிப்பதைத் தவிர்ப்பது போன்ற கட்டுப்பாடுகள் ஆகும், அவர் தனது வாழ்நாள் முழுவதும் அதைப் பின்பற்றினார். பி.ஆர். கிருஷ்ணமூர்த்தி தனது 13 வயதில் ஒரு விழாவில் பாடும்போது அவர் முதலில் காணப்பட்டார், ஆனால் அவர் திரைப்பட வாய்ப்பை மறுத்துவிட்டார்.

வாழ்க்கைக் குறிப்பு 
 தமிழ் திரையுலகில் உலகில் 60 முதல் 70 வரையான காலகட்டங்களில் 17 வருடங்களாக முன்னணி நடிகையாக இருந்த சரோஜாதேவி அவர்கள். மக்கள் திலகம் எம். ஜி. ஆர், நடிகர் திலகம் சிவாஜி கணேசன், காதல் மன்னன் ஜெமினி கணேசன் ஆகிய 3 பேருடனும் கதாநாயகியாக நடித்து புகழ் பெற்றவர். 
 ஒரு காலத்தில் 'சூப்பர் ஸ்டார்'களை விட அதிகம் சம்பளம் வாங்கியவர் என்ற பெருமைகளை பெற்றவர் நடிகை சரோஜாதேவி.
 பெங்களூரைச் சேர்ந்த போலிஸ் அதிகாரி ஜாவர் பைரப்பா–ருத்ரம்மா ஆகியோரின் 4-வது மகளாக ராதாதேவி என்ற இயற்பெயருடன் பிறந்தாா். இவருக்கு சரஸ்வதிதேவி, பாமாதேவி, சீதாதேவி, என்ற மூன்று அக்காவும் வசந்தாதேவி என்ற ஒரு தங்கையும் உள்ளனா். 
 இவா் ராதாதேவி என்ற பெயரை திரை உலகிற்காக சரோஜாதேவி என்று பெயரை மாற்றி கொண்டு ஹொன்னப்ப பாகவதர் தயாரித்த 'மகாகவி காளிதாஸ்' என்ற கன்னடப்படத்தில் (1955) கதாநாயகியாக அறிமுகமானார். முதல் படமே அவருக்கு வெற்றிப்படமாக அமைந்தது. அந்த படத்துக்கு தேசிய விருதும் கிடைத்தது. கன்னடப் படத்தில் கதாநாயகியாக அறிமுகமாகிப் புகழ்பெற்ற சரோஜாதேவிக்கு, தமிழ்நாட்டில் பெரிய புகழைத் தேடித்தந்த படம் எம்.ஜி.ஆரின் நாடோடி மன்னன் (1958).
 இதன்பின் ஸ்ரீதரின் 'கல்யாணப் பரிசு' 1959 படத்தில் நடித்து நட்சத்திர அந்தஸ்தை பெற்றார்.

திரைப்பட அனுபவங்கள்
 இவர் எம்.ஜி.ஆர் உடன் 26 படங்களிலும் சிவாஜி கணேசன் உடன் 22 படங்களிலும் நடித்துள்ளார்.
 பின்பு ஜெமினி கணேசன், எஸ். எஸ். ராஜேந்திரன், முத்துராமன், ஏ. வி. எம். ராஜன், ரவிச்சந்திரன், ஆகிய பிரபல நடிகர்கள் உடன் நடித்துள்ளார்.
 1960–1970 காலகட்டத்தில் பத்மினி, சாவித்திரி, சரோஜா தேவி என்ற முப்பெரும் முன்னணி கதாநாயகிகளாக கருதப்பட்டவர்கள்
 1965 பிறகு தமிழ் திரையுலகில் கே. ஆர். விஜயா, ஜெயலலிதா வருகைக்கு பின் நாட்களில் திரைப்படங்களில் வாய்ப்பு குறைந்தது.
 இவர் 1967 ஆம் ஆண்டு ஶ்ரீஹா்ஷா என்பவரை திருமணம் செய்து கொண்டாா். இவா்களுக்கு கௌதமராமசந்திரன், இந்திரா, ஆகிய இருபிள்ளைகளும். புவனேஸ்வாி என்கிற தனது அக்கா சீதாதேவி அவா்களின் மகளை தத்தெடுத்து வளா்த்து வருகிறார்.
 திருமணத்திற்கு பிறகு கணவாின் அனுமதியுடன் நடிக்க ஆரம்பித்தார். இந்தி, தெலுங்கு, கன்னடம், படங்களில் நடித்தார்.
 சரோஜா தேவி அவர்கள் தனது 100வது திரைப்படம் பெண் என்றால் பெண் என்ற தமிழ்த் திரைப்படமாக அமைந்தது. எனது பிறவி பயன் என்று தமிழ் மொழியையும், தமிழ் திரையுல ரசிகர்களும் எனக்கு அளித்த பெரும் வரம் என்று நேசித்தார்.
 ஜெய்சங்கர் உடன் சரோஜா தேவி அவர்கள் கே. சங்கர் இயக்கத்தில் சாட்டையடி என்ற திரைப்படத்தில் நடித்தார். ஆனால் அந்த நேரத்தில் சரோஜா தேவிக்கு குழந்தை பிறந்து விட்டதால் ஜெய்சங்கர்–சரோஜா தேவி நடிப்பில் சாட்டையடி திரைப்படம் பிறக்காமல் போனது.

தனிப்பட்ட வாழ்க்கை
சரோஜா தேவி 1967 மார்ச் 1 அன்று பாரத் எலெக்ட்ரானிக்ஸ் பொறியியலாளர் ஸ்ரீ ஹர்ஷாவுடன் திருமண வாழ்க்கை மேற்கொண்டார். அந்த நேரத்தில், அவர் நிதி நெருக்கடி மற்றும் வருமான வரி சிக்கல்களை எதிர்கொண்டார். இந்த சிக்கல்களை சமாளிக்க அவரது கணவர் உதவினார், மேலும் அவரது நிதிகளை எவ்வாறு நிர்வகிப்பது என்று அவருக்குக் கற்றுக் கொடுத்தார்.

1967 க்குப் பிறகு தனது தாயின் வற்புறுத்தலால் அவர் எவ்வாறு நடிப்பை நிறுத்தவில்லை என்று ஒரு நேர்காணலில் கேட்கப்பட்டபோது, ​​அவர் மேற்கோள் காட்டினார்: " திலீப் குமார் ஒருமுறை சாய்ரா பானுவிடம் நடிப்புத் தொழிலை நிறுத்த வேண்டாம் என்று கேட்டுக் கொண்டதாகக் கூறினார் . அதே விஷயத்தை ராஜேஷ் கண்ணா குறிப்பிட்டுள்ளார் என்னை நடிப்பதைத் தடுக்க வேண்டாம் என்று என் கணவர் ஸ்ரீ ஹர்ஷாவிடம் ராஜேஷ் கண்ணா கூறியது. ". எனவே அவரது கணவர் 1970 முதல் தொடர்ந்து செயல்பட ஊக்குவித்தார், மேலும் அவர்களது திருமண வாழ்க்கை 1986 இல் அவர் இறக்கும் வரை நீடித்தது.

சரோஜா தேவியின் குழந்தைகளில் அவரது மகள் புவனேஸ்வரி மற்றும் இரண்டு பேரக்குழந்தைகள் இந்திரா மற்றும் கௌதம் ஆகியோர் அடங்குவர். புவனேஸ்வரி அவரது மருமகள், அவரால் தத்தெடுக்கப்பட்டது. புவனேஸ்வரி இளம் வயதில் இறந்தார், மற்றும் சரோஜா தேவி அவரது நினைவாக இலக்கியத்திற்கான புவனேஸ்வரி விருதை வழங்குகிறார்

நடித்துள்ள திரைப்படங்கள்

தமிழ்  
 நாடோடி மன்னன் (1958)
 கூடி வாழ்ந்தால் கோடி நன்மை (1959)
 பார்த்திபன் கனவு (1960)
 இருவர் உள்ளம் (1963)
 என் தம்பி (1968)
 அஞ்சல் பெட்டி 520 (1969)
 அருணோதயம் (1971)
 அரச கட்டளை (1966)
 அன்பளிப்பு (1969)
 அன்பே வா (1966)
 ஆசை முகம் (1965)
 ஆதவன் (2009)
 ஆலயமணி (1962)
 இரும்புத்திரை (1960)
 எங்க வீட்டுப் பிள்ளை (1965)
 என் கடமை (1964)
 ஒன்ஸ்மோர் (1997)
 ஓடும் நதி (1969)
 கண்மலர் (1970)
 கல்யாண பரிசு (1959)
 கல்யாணியின் கணவன் (1963)
 கலங்கரை விளக்கம் (1965)
 குடும்பத்தலைவன் (1962)
 குலமகள் ராதை (1963)
 குலவிளக்கு (1969)
 கைராசி (1960)
 சபாஷ் மீனா (1958)
 சிநேகிதி (1970)
 செங்கோட்டை சிங்கம் (1958)
 தங்க மலர் (1969)
 தர்மம் தலைகாக்கும் (1963)
 தாய் சொல்லை தட்டாதே (1961)
 தாயைக்காத்த தனயன் (1961)
 தாலி பாக்கியம் (1966)
 திருடாதே (1960)
 தெய்வத்தாய் (1964)
 நாடோடி (1966)
 நான் ஆணையிட்டால் (1966)
 நீதிக்குப்பின் பாசம் (1963)
 படகோட்டி (1964)
 பணக்கார குடும்பம் (1964)
 பணத்தோட்டம் (1963)
 பணமா பாசமா (1968)
 பறக்கும் பாவை (1966)
 பனித்திரை (1961)
 பாகப்பிரிவினை (1959)
 பாசம் (1962)
 பார்த்தால் பசி தீரும் (1962)
 பாலும் பழமும் (1961)
 பிரசிடெண்ட் பஞ்சாட்சரம் (1958)
 தங்கமலை ரகசியம் (1957)
 புதிய பறவை (1964)
 பெரிய இடத்துப் பெண் (1963)
 பெற்றால்தான் பிள்ளையா (1966)
 மாடப்புறா (1962)
 யானைப்பாகன் (1958)
 வளர் பிறை (1962)
 வாழ்க்கை வாழ்வதற்கே (1964)
 வாழவைத்த தெய்வம் (1960)
 விடிவெள்ளி (1960)
 தேனும் பாலும் (1971)
 பாரம்பரியம் (1993)
 செல்வம் (1966)

தேசிய விருதுகள் 
2008 வாழ்நாள் சாதனையாளர்களுக்கான இந்திய அரசின் தேசிய விருது
1992 பத்மபூஷன், இந்திய அரசின் தேசிய  விருது
1969 பத்மஸ்ரீ இந்திய அரசின் தேசிய  விருது

பிற விருதுகள்
2009 ஆந்திர அரசின் என் டி ஆர் தேசியவிருது
2009 கர்நாடக அரசின் ராஐகுமார் தேசியவிருது
2009 நாட்டிய கலாதர் - தமிழ் சினிமா by Bharat Kalachar Chennai
2007 என் டி ஆர் விருது  for remarkable achievement by Karnataka Telugu Academy
2007 ரோட்டரி சிவாஜி விருது by the Charitable Trust and Rotary Club of Chennai
2006 பெங்களூர் பல்கலைக் கழகம் சார்பில் கெளரவ டாக்டர் பட்டம்
2003 தினகரன் சாதனையாளர் விருது
2001 ஆந்திர அரசின் என்டிஆர் தேசியவிருது 2001
1997 எம்.ஜி.ஆர். விருது - தமிழக அரசு
1997 சாதனையாளர் விருது - சினிமா எக்ஸ்பிரஸ் சென்னை
1997 அனைத்து சுற்றுக்குமான சாதகமானவர் பிலிம்பேர் விருது
1989 கர்நாடக அரசின்   ராஜ்யோத்சவ விருது
1980 கர்நாடக அரசின் அபினண்டன -காஞ்சனா மாலா விருது 
1965 சிறப்பு பெயராக "அபிநய சரஸ்வதி " - கர்நாடக அரசு

மேற்கோள்கள் 

 
 ச​ரோஐா​தேவி இ​​ணையத்தளம் http://www.goldentamilcinema.net/index.php/sarojadevi

தமிழ்த் திரைப்பட நடிகைகள்
1938 பிறப்புகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
பத்மசிறீ விருது பெற்ற திரைப்படத் துறையினர்